അറിയാം, ചില മൂത്രാശയ പ്രശ്നങ്ങള് ചില രോഗികള്ക്ക് ചികിത്സ തുടരുമ്ബോഴും മൂത്രാശയ പ്രശ്നങ്ങള് നിലനില്ക്കും. പ്രായം ഏറുന്നതോടെ മൂത്രാശയ പ്രശ്നങ്ങളും അധികരിക്കും. മൂത്രാശയപ്രശ്നങ്ങളുമായി യൂറോളജിസ്റ്റിനെ സമീപിക്കുന്ന രോഗികളേക്കാള് എത്രയോ മടങ്ങ് ആള്ക്കാര്ക്ക് ഈ അസുഖം ഉണ്ടാവാം. മൂത്രാശയ പ്രശ്നങ്ങള്ക്ക് ജീവിതശൈലി മാറ്റങ്ങള്, ഫിസിയോതെറാപ്പി, മരുന്നുകള് കൊണ്ടുള്ള ചികിത്സ, സര്ജിക്കല് ചികിത്സ മുതലായ പരിഹാരമാര്ഗങ്ങളാണുള്ളത്. ഒരുവിഭാഗം രോഗികള്ക്ക് ചികിത്സകൊണ്ട് അസുഖം കുറയുന്നില്ല എന്നു മാത്രമല്ല, ചിലര്ക്ക് കൂടുതലാകുകയും ചെയ്യുന്നു. പ്രമേഹം, ചികിത്സയുടെ തുടക്കത്തിലെ തീവ്രമായ മൂത്രാശയ പ്രശ്നങ്ങളുള്ളവര്, വിഷാദരോഗമുള്ളവര്, മൂത്രം അറിയാതെ പോകുന്നവര്, ശാരീരിക ക്ഷമത കുറഞ്ഞവര് മുതലായവര്ക്ക് ചികിത്സ ചിലപ്പോള് ഫലപ്രാപ്തി തരാതെ വരും. സ്ത്രീകളില് പ്രമേഹം, വിഷാദരോഗം മുതലായവ മൂത്രാശയ പ്രശ്നങ്ങള് അധികരിക്കാനും ചികിത്സ ഫലിക്കാതെ വരാനും സാദ്ധ്യതയുള്ള ഘടകങ്ങളാണ്. മൂത്രം പോകുന്ന തവണകളാണ് ചികിത്സയുടെ ഫലപ്രാപ്തി അളക്കുന്ന ഒരു പ്രധാന ഘടകം. അമിതവണ്ണം, വന്കുടലിന്റെയും മലാശയത്തിന്റെയും അസുഖങ്ങള്, മൂത്രരോഗാണുബാധയുടെ ചരിത്രം, മൂത്രാശയത്തിന് അപകടം കാരണമുണ്ടായ ക്ഷതം, മറ്റു കുടുംബാംഗങ്ങള്ക്കുള്ള മൂത്രാശയ പ്രശ്നങ്ങള് എന്നീ സാഹചര്യങ്ങളില് ചികിത്സ ബുദ്ധിമുട്ടുള്ളതാകാം. മൂത്രതടസം വളരെ കൂടുതലായ രോഗികള്, അനുബന്ധ അസുഖങ്ങള്, വളരെ വലിപ്പമേറിയ പ്രോസ്റ്റേറ്റ് വീക്കം, മൂത്രമൊഴിച്ചുകഴിഞ്ഞ് വളരെ കൂടുതലായി മൂത്രം തങ്ങിനില്ക്കുന്നത്, പി.എസ്.എ കൂടുതലായുള്ളവര് മുതലായ വിഭാഗത്തിലുള്ളവരുടെ ചികിത്സ ബുദ്ധിമുട്ടുള്ളതും പ്രതീക്ഷിക്കുന്ന ഫലം കിട്ടാത്തതുമായിരിക്കും. ഇക്കാര്യങ്ങള് ചികിത്സയ്ക്ക് മുമ്ബേ രോഗിയോട് ചര്ച്ച ചെയ്ത് ചികിത്സാനന്തര ഫലങ്ങളെപ്പറ്റി ഒരു ധാരണയുണ്ടാക്കുന്നത് നല്ലതാണ്. ചികിത്സയ്ക്കുശേഷം മൂത്രാശയ പ്രശ്നങ്ങള് നിലനില്ക്കുന്ന രോഗികളെ ബിഹേവിയറല് ചികിത്സാമാര്ഗങ്ങളെക്കുറിച്ച് പറഞ്ഞു മനസിലാക്കണം. സ്റ്റാന്ഡേര്ഡ് ചികിത്സാ മാര്ഗങ്ങള്ക്ക് ശേഷം നിലനില്ക്കുന്ന മൂത്രാശയ പ്രശ്നങ്ങള് പരിഹരിക്കാന് ഒരളവ് വരെ ഈ മാര്ഗങ്ങള് സഹായിക്കും. ചില സാഹചര്യങ്ങളില് ചികിത്സയ്ക്കു ശേഷമുള്ള മൂത്രാശയ പ്രശ്നങ്ങള് അനുബന്ധ അസുഖങ്ങള് കാരണമാകാം. പ്രമേഹം, ഹൃദ്രോഗം, വിവിധങ്ങളായ മരുന്നുകള്, മൂത്രരോഗാണുബാധ മുതലായവ കാരണം മൂത്രാശയ പ്രശ്നങ്ങള് നിലനില്ക്കാം. കൃത്യമായ ചികിത്സ ലഭിക്കാത്ത രോഗികള്ക്കും ചികിത്സയ്ക്കുശേഷം മൂത്രാശയ പ്രശ്നങ്ങള് നിലനില്ക്കാം. ദ്രാവകങ്ങള് കഴിക്കുന്നത് നിയന്ത്രിക്കുന്നത്, കൃത്യമായ സമയം ഇടവിട്ട് മൂത്രമൊഴിക്കുന്നത് മുതലായവ വഴി ചികിത്സയ്ക്കുശേഷം നിലനില്ക്കുന്ന മൂത്രാശയ പ്രശ്നങ്ങള് ഒരു പരിധിവരെ നിയന്ത്രിക്കാം.